CELEX: 32017R0555
Language: bg
Date: 2017-03-24 00:00:00
Title: Регламент за изпълнение (ЕС) 2017/555 на Комисията от 24 март 2017 година за изменение на Регламент за изпълнение (ЕС) № 540/2011 по отношение на удължаването на срока на одобренията на няколко активни вещества, включени в списъка в част Б от приложението към Регламент за изпълнение (ЕС) № 686/2012 (програмата за подновяване AIR IV) (Текст от значение за ЕИП. )

25.3.2017   
            
            
               BG
            
            
               Официален вестник на Европейския съюз
            
            
               L 80/1
            
         РЕГЛАМЕНТ ЗА ИЗПЪЛНЕНИЕ (ЕС) 2017/555 НА КОМИСИЯТА
   от 24 март 2017 година
   за изменение на Регламент за изпълнение (ЕС) № 540/2011 по отношение на удължаването на срока на одобренията на няколко активни вещества, включени в списъка в част Б от приложението към Регламент за изпълнение (ЕС) № 686/2012 (програмата за подновяване AIR IV)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея и член 78, параграф 2 от него,
   като има предвид, че:
   
               (1)
            
            
               В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се считат за одобрени съгласно Регламент (ЕО) № 1107/2009.
            
         
               (2)
            
            
               Заявленията за подновяване на одобрението на активните вещества, включени в настоящия регламент, бяха подадени в съответствие с Регламент за изпълнение (ЕС) № 844/2012 на Комисията (3)
                  . Срокът на одобрението на посочените вещества обаче може да изтече поради причини, които са извън контрола на заявителя, преди да е взето решение относно подновяването на одобрението им. Поради това е необходимо срокът на одобренията на веществата да бъде удължен в съответствие с член 17 от Регламент (ЕО) № 1107/2009.
            
         
               (3)
            
            
               Предвид времето и ресурсите, необходими за извършването на оценките на заявленията за подновяване на одобренията на големия брой активни вещества, чиито одобрения изтичат между 2019 и 2021 г., с Решение за изпълнение C/2016/6104 на Комисията (4) бе установена работна програма, с която се обединяват сходни активни вещества и се определят приоритети въз основата на опасения за здравето на човека и на животните или за околната среда, както е предвидено в член 18 от Регламент (ЕО) № 1107/2009.
            
         
               (4)
            
            
               В съответствие с Решение за изпълнение C/2016/6104 следва да се даде приоритет на предполагаемите вещества с нисък риск. Одобрението на въпросните вещества следва да бъде удължено с възможно най-кратък срок. Като се има предвид разпределението на отговорностите и на работата между държавите членки, които действат като докладчици и съдокладчици, и наличните ресурси, необходими за оценката и вземането на решение, този срок следва да бъде една година за активните вещества парафиново масло (CAS 64742-46-7), парафиново масло (CAS 72623-86-0), парафиново масло (CAS 8042-47-5), парафиново масло (CAS 97862-82-3) и сяра.
            
         
               (5)
            
            
               За активни вещества, които не са включени в приоритетните категории в Решение за изпълнение C/2016/6104, срокът на одобрението следва да бъде удължен с две или три години, като се има предвид сегашният срок на изтичане, обстоятелството, че в съответствие с член 6, параграф 3 от Регламент за изпълнение (ЕС) № 844/2012 допълнителното досие за дадено активно вещество се подава не по-късно от 30 месеца преди изтичането на срока на одобрението, необходимостта да се гарантира балансирано разпределение на отговорностите и работата между държавите членки, които действат като докладчици и съдокладчици, и наличните ресурси, необходими за оценката и вземането на решение. Поради това е целесъобразно сроковете на одобренията за 2-фенилфенол, (включително неговите соли, например натриевата сол), хлормекват, диметахлор, етофенпрокс, пенконазол, пропаквизафоп, тетраконазол, триалат и зета-циперметрин да се удължат с две години, а за активните вещества бенсулфурон, натриев 5-нитрогваиаколат, натриев о-нитрофенолат, натриев p-нитрофенолат и тебуфенпирад — с три години.
            
         
               (6)
            
            
               Комисията получи заявление за подновяване на одобрението на активното вещество квизалофоп-P (вариант квизалофоп-P-етил) и отделно заявление за подновяване на одобрението на активното вещество квизалофоп-P (вариант квизалофоп-P-тефурил). Предвид това обстоятелство и поради различните профили на риска на квизалофоп-P-етил и квизалофоп-P-тефурил е целесъобразно за целите на процедурата по подновяване на одобрението те да бъдат считани за две различни активни вещества. Вариантът квизалофоп-P-етил не попада в обхвата на приоритетните категории от Решение за изпълнение C/2016/6104. Поради това и като се вземат предвид причините, изложени в съображение 5, е целесъобразно срокът на одобрението да бъде удължен с две години.
            
         
               (7)
            
            
               За целите на член 17, първа алинея от Регламент (ЕО) № 1107/2009 в случаите, в които най-късно 30 месеца преди датата на изтичане на срока, определен в приложението към настоящия регламент, не е подадено допълнително досие в съответствие с Регламент за изпълнение (ЕС) № 844/2012, Комисията посочва като дата на изтичане на срока датата, определена преди влизането в сила на настоящия регламент, или най-ранната възможна дата след това.
            
         
               (8)
            
            
               За целите на член 17, първа алинея от Регламент (ЕО) № 1107/2009 в случаите, в които Комисията приема регламент, с който не се подновява одобрението на дадено активно вещество, посочено в приложението към настоящия регламент, тъй като не са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди влизането в сила на настоящия регламент, или датата на влизане в сила на регламента, с който не се подновява одобрението на активното вещество. По отношение на случаите, в които Комисията приема регламент, с който се подновява одобрението на дадено активно вещество, посочено в приложението към настоящия регламент, Комисията се стреми да определи, по целесъобразност според обстоятелствата, най-ранната възможна дата на прилагане.
            
         
               (9)
            
            
               Поради изложеното по-горе Регламент за изпълнение (ЕС) № 540/2011 следва да бъде съответно изменен.
            
         
               (10)
            
            
               Предвид факта, че срокът на одобренията на някои от обстоятелствата изтича на 31 октомври 2019 г. и че заявителите следва да представят допълнителните досиета 30 месеца преди датата на изтичане на срока на одобрението, настоящият регламент следва да влезе в сила възможно най-скоро.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 март 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  ОВ L 153, 11.6.2011 г., стр. 1.
   
      (3)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
   
      (4)  Решение за изпълнение на Комисията от 28 септември 2016 г. за изготвяне на работна програма за оценка на заявленията за подновяване на одобренията на активни вещества, чийто срок на валидност изтича през 2019 г., 2020 г. и 2021 г., в съответствие с Регламент (ЕО) № 1107/2009 на Европейския парламент и на Съвета (ОВ C 357, 29.9.2016 г., стр. 9).
   
      ПРИЛОЖЕНИЕ
      Част А от приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в шестата колона — „Изтичане срока на одобрението“, на ред 271 — „Бенсулфурон“, датата се заменя с „31 октомври 2022 г.“;
               
            
                  2)
               
               
                  в шестата колона — „Изтичане срока на одобрението“, на ред 272 — „Натриев 5-нитрогваиаколат“, датата се заменя с „31 октомври 2022 г.“;
               
            
                  3)
               
               
                  в шестата колона — „Изтичане срока на одобрението“, на ред 273 — „Натриев о-нитрофенолат“, датата се заменя с „31 октомври 2022 г.“;
               
            
                  4)
               
               
                  в шестата колона — „Изтичане срока на одобрението“, на ред 274 — „Натриев p-нитрофенолат“, датата се заменя с „31 октомври 2022 г.“;
               
            
                  5)
               
               
                  в шестата колона — „Изтичане срока на одобрението“, на ред 275 — „Тебуфенпирад“, датата се заменя с „31 октомври 2022 г.“;
               
            
                  6)
               
               
                  в шестата колона — „Изтичане срока на одобрението“, на ред 276 — „Хлормекват“, датата се заменя с „30 ноември 2021 г.“;
               
            
                  7)
               
               
                  в шестата колона — „Изтичане срока на одобрението“, на ред 278 — „Пропаквизафоп“, датата се заменя с „30 ноември 2021 г.“;
               
            
                  8)
               
               
                  в шестата колона — „Изтичане срока на одобрението“, на ред 281 — „Зета-циперметрин“, датата се заменя с „30 ноември 2021 г.“;
               
            
                  9)
               
               
                  в шестата колона — „Изтичане срока на одобрението“, на ред 284 — „Диметахлор“, датата се заменя с „31 декември 2021 г.“;
               
            
                  10)
               
               
                  в шестата колона — „Изтичане срока на одобрението“, на ред 285 — „Етофенпрокс“, датата се заменя с „31 декември 2021 г.“;
               
            
                  11)
               
               
                  в шестата колона — „Изтичане срока на одобрението“, на ред 287 — „Пенконазол“, датата се заменя с „31 декември 2021 г.“;
               
            
                  12)
               
               
                  в шестата колона — „Изтичане срока на одобрението“, на ред 288 — „Триалат“, датата се заменя с „31 декември 2021 г.“;
               
            
                  13)
               
               
                  в шестата колона — „Изтичане срока на одобрението“, на ред 292 — „Сяра“, датата се заменя с „31 декември 2020 г.“;
               
            
                  14)
               
               
                  в шестата колона — „Изтичане срока на одобрението“, на ред 293 — „Тетраконазол“, датата се заменя с „31 декември 2021 г.“;
               
            
                  15)
               
               
                  в шестата колона — „Изтичане срока на одобрението“, на ред 294 — „Парафинови масла“, датата се заменя с „31 декември 2020 г.“;
               
            
                  16)
               
               
                  в шестата колона — „Изтичане срока на одобрението“, на ред 295 — „Парафиново масло“, датата се заменя с „31 декември 2020 г.“;
               
            
                  17)
               
               
                  в шестата колона — „Изтичане срока на одобрението“, на ред 299 — „2-фенилфенол (включително неговите соли, например натриевата сол)“, датата се заменя с „31 декември 2021 г.“;
               
            
                  18)
               
               
                  вписване 279 се заменя със следното:
                  
                              „279
                           
                           
                              Хизалофоп-P
                           
                           
                               
                           
                           
                               
                           
                        
                              Хизалофоп-P-тефурил
                              CAS № 119738-06-6
                              CIPAC № 641.226
                           
                           
                              (RS-)-тетрахидрофурфурил-(R)-2-[4-(6-хлорохиноксалин-2-илокси)фенокси]пропионат
                           
                           
                              ≥ 795 g/kg
                           
                           
                              1 декември 2009 г.
                           
                           
                              30 ноември 2019 г.
                           
                           
                              ЧАСТ А
                              Може да бъде разрешена единствено употребата като хербицид.
                              ЧАСТ Б
                              За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно хизалофоп-Р, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 23 януари 2009 г.
                              При тази цялостна оценка държавите членки трябва да обърнат специално внимание на:
                              
                                          —
                                       
                                       
                                          спецификациите на произведения за търговски цели технически материал, които трябва да бъдат потвърдени и подкрепени от подходящи аналитични данни. Използваното в документацията за токсичност опитно вещество се сравнява и проверява спрямо спецификацията на техническия материал;
                                       
                                    
                                          —
                                       
                                       
                                          безопасността на операторите и работниците, като гарантират, че условията на употреба предписват използването на подходящи лични предпазни средства;
                                       
                                    
                                          —
                                       
                                       
                                          опазването на неприцелните растения, като гарантират, че условията за разрешаване включват, когато е целесъобразно, мерки за ограничаване на риска, като например създаване на буферни зони.
                                       
                                    Когато е целесъобразно, условията на разрешението включват мерки за ограничаване на риска.
                              Съответните държави членки предприемат необходимото, за да се гарантира, че нотификаторът ще представи пред Комисията допълнителна информация за риска за неприцелните членестоноги.
                              Те предприемат необходимото, за да се гарантира, че нотификаторът ще предостави тази информация на Комисията до 30 ноември 2011 г.“
                           
                        
                              Хизалофоп-P-етил
                              CAS № 100646-51-3
                              CIPAC № 641.202
                           
                           
                              Етил (R)-2-[4-(6- хлорхиноксалин-2- илокси)фенокси]пропионат
                           
                           
                              ≥ 950 g/kg
                           
                           
                              1 декември 2009 г.
                           
                           
                              30 ноември 2021 г.